**Javno povabilo za zbiranje predlogov za članstvo v treh strokovnih komisijah Mestne občine Ljubljana na področju kulture**

Oddelek za kulturo Mestne občine Ljubljana (v nadaljnjem besedilu: MOL) poziva vse zainteresirane kandidate, da podajo kandidaturo za članstvo v naslednjih strokovnih komisij MOL na področju kulture:

* strokovna komisija za uprizoritvene umetnosti,
* strokovne komisije za glasbene umetnosti,
* strokovne komisije za področje kulturne in kreativne industrije.

Uporabljeni izrazi, zapisani v moški spolni slovnični obliki, so uporabljeni kot nevtralni za moški in ženski spol.

Na vsakem področju bo izbran en novi član. Izbrani kandidati bodo imenovani za čas do izteka mandata strokovnih komisij, to je do 30. 9. 2027 (strokovna komisija za uprizoritvene umetnosti in strokovna komisija za glasbene umetnosti) oziroma do 5. 12. 2027 (strokovna komisija za področje kulturne in kreativne industrije).

Kandidata lahko predlagajo javni zavodi in nevladne organizacije ter samozaposleni v kulturi. Kandidat lahko predlaga tudi samega sebe.

Kandidati morajo izpolnjevati naslednje pogoje:

* poznavanje delovanja javnih zavodov, nevladnih organizacij, samozaposlenih v kulturi in drugih ustvarjalcev, zlasti na področju, za katero je prijavljen ali se prijavlja kot kandidat,
* izkazovanje strokovnosti s svojim delovanjem in strokovnim znanjem,
* sposobnost objektivnega strokovnega presojanja in pisnega izražanja vsebinskih utemeljitev, ocen in mnenj.

Predlog za imenovanje kandidata mora vsebovati:

* podatke o kandidatu: ime in priimek, telefon in elektronski naslov;
* navedbo področja, za katero kandidira (uprizoritvene umetnosti, glasbene umetnosti ali področje kulturne in kreativne industrije),
* kratko utemeljitev predloga,
* podpisano izjavo kandidata, da je seznanjen s Pravilnikom o strokovnih komisijah (Ur. l. RS, št. 125/22), da izpolnjuje pogoje in da soglaša z imenovanjem za člana strokovne komisije, ter da dovoljuje obdelavo in uporabo svojih osebnih podatkov.

Ob prijavi je potrebno priložiti naslednjo dokumentacijo:

* v celoti izpolnjen in podpisan prijavni obrazec;
* v celoti izpolnjeno in podpisano prilogo z izjavami.

Formalno nepopolni predlogi, ki ne bodo pravočasno posredovani na ustreznem prijavnem obrazcu, vključno s prilogo, ne bodo uvrščeni v izbirni postopek.

Za pravočasno se štejejo predlogi, ki bodo oddani najkasneje do 7. oktobra 2024.

Predlogi za kandidate morajo biti poslani na naslov: Mestna občina Ljubljana, Mestni trg 1, 1000 Ljubljana, do vključno 7. oktobra 2023 (datum poštnega žiga) v zaprti ovojnici z označbo na sprednji strani: »PREDLOG ZA ČLANSTVO V STROKOVNIH KOMISIJAH MOL NA PODROČJU KULTURE«. Za pisno obliko prijave se šteje tudi elektronska oblika, poslana na elektronski naslov: tajnistvo.kultura@ljubljana.si, pri čemer veljavnost prijave ni pogojena z elektronskim podpisom.

Kandidati bodo obveščeni le v primeru imenovanja. V postopku javnega povabila ni možnosti vlaganja pravnih sredstev.

Imena in priimki izbranih članov oz. članic strokovnih komisij bodo objavljeni na spletni strani MOL.

Kontakt: Oddelek za kulturo, Mestna občina Ljubljana, Ambrožev trg 7 - »Predlog za članstvo v strokovnih komisijah MOL na področju kulture«, 1000 Ljubljana, tel: 01/ 306 48 45.

Kontaktne osebe:

* Dejan Tešović (za področje uprizoritvenih umetnosti): Dejan.Tesovic@ljubljana.si, tel: 01/ 306 48 39
* Vanda Straka Vrhovnik (za področje glasbenih umetnosti): vanda.straka@ljubljana.si, tel: 01/ 306 48 42
* Urška Pleše Berishaj (za področje kulturne in kreativne industrije): Urska.PleseBerishaj@ljubljana.si, tel: 01/ 306 48 66